L 302/92
3.2.
HR
Službeni list Europske unije
22.11.2022.
Ispitni postav ESA-i u konfiguraciji „punjenje REESS-a iz električne mreže” mora biti u skladu sa slikom 2. u Dodatku ovom Prilogu.
3.2.1.
Konfiguracija zaštite mora biti u skladu s konfiguracijom vozila iz serijske proizvodnje.
U načelu se svi zaštićeni visokonaponski dijelovi moraju ispravno uzemljiti uz nisku impedanciju (npr. umjetne mreže, kabeli, priključci).
ESA-e i opterećenja moraju biti uzemljeni.
Vanjski visokonaponski izvor napajanja spaja se kroz provodne filtre.
3.2.2.
Vod za napajanje ESA-e povezuje se s izvorom napajanja kroz visokonaponsku umjetnu mrežu (za ESA-u s visokonaponskim napajanjem istosmjernom strujom) i/ili umjetnu električnu mrežu (za ESA-u s napajanjem izmjeničnom strujom).
Visokonaponsko napajanje istosmjernom strujom dovodi se do ESA-e 5 μH/50 Ω visokonaponskom umjetnom mrežom (vidjeti stavak 2.
Dodatka 8.).
Napajanje izmjeničnom strujom dovodi se do ESA-e 50 μH/50 Ω umjetnom električnom mrežom (vidjeti točku 4.
Dodatka 8.).
3.2.3.
Ako nije drukčije određeno, duljina niskonaponskog ožičenja i visokonaponskog ožičenja paralelna s prednjim rubom zajedničke mase mora biti 1 500 mm (±75 mm).
Ukupna duljina ispitnog ožičenja, uključujući priklju­ čak, mora biti 1 700 mm (+300/–0 mm).
Niskonaponsko ožičenje i visokonaponsko ožičenje moraju biti razmaknuti 100 mm (+100/–0 mm).
3.2.4.
Cijelo se ožičenje mora postaviti na nevodljiv materijal niske relativne permitivnosti (εr ≤ 1,4) na 50 mm (±5mm) iznad zajedničke mase.
3.2.5.
Zaštićeni vodovi za napajanje za pozitivan visokonaponski vod, negativan visokonaponski vod i trofazne vodove mogu se izvesti kao koaksijalni kabeli ili mogu biti zajedno zaštićeni, ovisno o primijenjenom sustavu priklju­ čaka.
Može se upotrijebiti originalno visokonaponsko ožičenje iz vozila.
3.2.6.
Ako nije drukčije određeno, kućište ESA-e mora se povezati sa zajedničkom masom izravno ili uz definiranu impedanciju.
3.2.7.
Kad je riječ o punjačima ugrađenima u vozilo, vodovi za izmjeničnu/istosmjernu struju postavljaju se najdalje od antene (iza niskonaponskog i visokonaponskog ožičenja).
Vodovi za izmjeničnu/istosmjernu struju i najbliže ožičenje (niskonaponsko ili visokonaponsko) moraju biti razmaknuti 100 mm (+100/–0 mm).
3.3.
Alternativno mjerno mjesto Kao zamjena za zaštićeno kućište obloženo apsorpcijskim materijalom (ALSE) može se upotrijebiti otvoreni ispitni prostor (OATS) koji ispunjava zahtjeve iz norme CISPR 16-1-4 (vidjeti sliku 1. u Dodatku ovom Prilogu).
3.4.
Okruženje Kako bi se osiguralo da nema nikakvog vanjskog šuma ni signala takve veličine da bitno utječe na mjerenje, mjerenja se moraju obaviti prije ili nakon glavnog ispitivanja.
Pri tom mjerenju razina vanjskog šuma ili signala mora biti najmanje 6 dB ispod graničnih vrijednosti za smetnje iz stavka 6.5.2.1. ovog Pravilnika., osim kad je riječ o namjernim uskopojasnim odašiljanjima iz okruženja.